cyanic-selkie/wikianc huggingface dataset:
Tagasiside
Tagasiside looduses
See võib labiliseerida süsteemi, viies väljundi autokatalüütilisele kasvule.
Tagasiside ei ole sama, mis on ülekandeteguri juhtimine (gain control), kuigi sellised süsteemid on samuti reeglina tagasisidega süsteemid. Veelgi vähem on tagasiside samane objekti või süsteemi parameetrilisusega või süsteemi mittelineaarsusega.
Tagasiside tehnilistes süsteemides
Tehnilistes süsteemides kasutatakse tagasisidet eesmärgipäraselt selleks, et tagada süsteemi ülekande sisendsuurusest xi väljundsuuruseks xo (ehk lineaarse süsteemi puhul ülekandeteguri K=xo/xi) vajalik täpsus ja süsteemi nõutav kiiretoimelisus. Kiiretoimelisust iseloomustab süsteemi ajakonstandi T (või ajakonstantide, kui neid on mitu) piisavalt väike väärtus.
Tagasiside praktiliseks kasutamiseks on vajalik, et süsteemi päriahela ülekanne (lineaarses süsteemis ülekandetegur k) oleks oluliselt suurem tagasisideahela ülekandeteguri B = xo' / xo pöördväärtusest, mis vastab tagasisidestatud (suletud tagasisideahelaga) süsteemi soovitud ülekandele (ülekandetegurile) K = 1/B. See realiseerub tagasisidestatud süsteemis veaga δK = K/(1+kB).
Süsteemi täpsusega seondub ka süsteemi lineaarsus. Lineaarsust iseloomustav ebalineaarsuse koefitsient osutub lineaarse tagasisideahela korral samuti 1/(1+kB) korda väiksemaks päriahela (mis sisaldab juhtimise objekti, mis eeldatavasti on põhiline ebalineaarne osa süsteemis) ebalineaarsuse koefitsiendist.
Süsteemi kiirust iseloomustava ajakonstandi T väärtuseks kujuneb päriahela ehk enamus juhtudel sinna kuuluva juhtimise objekti ajakonstandist To ligilähedaselt tagasiside sügavuse kB kordselt väiksem väärtus T = To/1+kB.
Praktiliseks tagasisidestatud süsteemi näiteks on elektroonikas tagasisidestatud võimendid, mis reeglina on realiseeritud operatsioonvõimendi baasil. Ülekandetegurile vastab nende puhul dimensioonivaba pingevõimendustegur.
Muudest näidetest sobib hästi tehnoloogilise ahju temperatuuri juhtimise (või stabiliseerimise) süsteem.
Digitaalsetes tagasisidestatud süsteemides tuleb lisaks inertsile täiendava viivitusena arvestada ka süsteemi takti kestust. Reeglina on see oluliselt (mitu suurusjärku) pikem arvuti taktist, seda ka reaalajasüsteemides. Oma olemuse poolest vastab see transporthilistumisele analoogsüsteemides.
Tehniliste tagasisidega süsteemide puhul on oluliseks probleemiks süsteemi stabiilsuse tagamine. See on samuti üks tehnilise küberneetika uurimisobjekte. Stabiilsuse kadumine võib olla põhjustatud süsteemi osade parameetrite muutumisest või süsteemi osade oluliselt suure ebalineaarsuse tõttu parameetri (signaali) jõudmisel muutumise käigus karakteristiku sellisesse ebalineaarsesse ossa (näiteks elektroonsete võimsusvõimendite väljundastmetes).
Tehnilistes süsteemides esinevad tagasisidestatud süsteemide mitmesugused erikujud. Tüüpilisteks erikujudeks on kandevsagedusel töötavad tagasisidestatud süsteemid. Need võivad olla, näiteks, raadiotehnilised, kui kandevsagedus on raadiosageduslik, reeglina nn. vahesagedusel töötav, või võrgusageduslikud, kus kandevsageduseks on elektrivõrgu vahelduvpinge sagedus.
Tehnikas on laialt levinud ka muutuva kandevsagedusega faasijärgse tagasisidega automaatsed sagedust järgivad süsteemid (nn. faasilukksüsteemid ehk PLL-süsteemid). Väga levinud on ka automaatsed võimenduse reguleerimise (AVR, inglise k. AGC) süsteemid ja väljundsignaali nivoo stabiliseerimise süsteemid (inglise k. AVC - Automatic Volume Control või ALC - Automatic Level Control).
Helisüsteemides, PA-süsteemides ja rokkmuusikas mõnikord kostvat valju ulgumist, vingumist, undamist nimetatakse heli tagasisideks. Kui mikrofon asub valjuhääldi ees, millega see on ühendatud, siis kõlab kõlarist välja mikrofoni vastuvõetav heli, mille mikrofon võtab vastu ja võimendab uuesti, mis seetõttu läheb tagasisidesse.
Kaja Tael
pisi|Kaja Tael (2011) Kaja Tael (sündinud 24. juulil 1960 Tallinnas) on Eesti diplomaat ja filoloog.
1983. aastal lõpetas ta Tartu Riikliku Ülikooli eesti filoloogia alal.
20. jaanuaril 2023 nimetas president Alar Karis Kaja Taela Eesti Vabariigi erakorraliseks ja täievoliliseks suursaadikuks, alaliseks esindajaks Euroopa Koostöö ja Julgeoleku Organisatsiooni juures, asukohaga Viinis.
Sübariit
Vanakreeka linna Sybarise järgi.
Câmpeni
Câmpeni (ungari keeles Topánfalva, saksa keeles Topesdorf) on linn Rumeenias Transilvaanias Alba maakonnas. Linn asub Arieși jõe ääres, maakonnakeskusest Alba Iuliast ligikaudu 52 km loodes.
Linna haldusalasse kuulub 21 küla: Boncești, Borlești, Botești (Botesbánya), Certege (Csertés), Coasta Vâscului, Dănduț, Dealu Bistrii, Dealu Capsei, Dric, Fața Abrudului, Florești, Furduiești, Mihoești, Motorăști, Peste Valea Bistrii, Poduri, Sorlița, Tomușești, Valea Bistrii, Valea Caselor ja Vârși (Virs).
Asulat on esmamainitud 1565. aastal. Linnaõigused sai Câmpeni 1961. aastal.
Câmpeni on etnogeograafilise Țara Moțilori regiooni keskus.
Kuulipildujate loend
Siin on loetletud kuulipildujaid, nii kergekuulipildujaid kui ka raskekuulipildujaid kuid mitte püstolkuulipildujaid.
Robert Astrem
pisi|Robert Astrem Robert Astrem (Robert Aström; 24. jaanuar 1887 Narva – 8. veebruar 1941 Tallinn) oli eesti ajakirjanik ja poliitik.
Ta kuulus Asutavasse Kogusse ja oli 20. detsembrist 1920 kuni 29. septembrini 1922 ESDTP nimekirjas olles I Riigikogu koosseisu liige. Tema asemel asus 1922. aastal I Riigikogusse Märt Raud.
Izjumi rajoon
Izjumi rajoon on rajoon Ukrainas Harkivi oblastis. Rajooni halduskeskus on Izjumi linn.
2020. aastal toimunud haldusreformi käigus liideti Izjumi rajooniga Balaklija, Barvinkove ja Borova rajoon ning Izjumi linn.
Janka Kupała Teater
pisi|240px|Janka Kupała Rahvusteater [[Minskis. Teatrihoone valmis 1890 (hiljem rekonstrueeritud)]]
Janka Kupała Akadeemiline Rahvusteater (valgevene keeles Нацыянальны акадэмічны тэатр імя Янкі Купалы; valgevene ladinas Nacyjanalny akademičny teatr imia Janki Kupały), ka Janka Kupała Teater on Minskis asuv Valgevene vanim teater.
Teater loeb enda asutamisaastaks 1890. aastat kui äsjavalminud teatrihoones hakkas tegutsema linnateater. Selle baasil loodi 1920 aastal Valgevene riiklik teater. 1944. aastal nimetati teater Janka Kupała järgi. Akadeemiliseks sai teater 1955. ja rahvusteatriks 1993. aastal.
Teatrihoone rekonstrueeriti 1950. aastatel ja 2010–2013.
Hermann Spindler
Hermann Spindler (15. detsember/27. detsember 1860 Lihula – 18. aprill/30. aprill 1893 Ridala) oli Eesti vaimulik.
Ta õppis aastatel 1875–1879 Tallinna toomkoolis ja 1879–1886 Tartu Ülikooli usuteaduskonnas. Ordineeriti 1. veebruaril / 13. veebruaril 1887 õpetajaks.
Ta oli aastatel 1886–1887 Vändra ja Käru koguduse adjunktõpetaja, 1887–1888 Mihkli Miikaeli koguduse adjunktõpetaja ja 1888–1893 Ridala Püha Maarja Magdaleena koguduse õpetaja.
Isiklikku
Tema isa Bernhard Justus Thomas Spindler oli Lihula ja Kirbla Püha Nikolause koguduse õpetaja, vanaisa Georg Wilhelm Spindler oli Haljala Püha Mauritiuse koguduse õpetaja, onu Nikolaus Friedrich Hermann Spindler oli Harju-Madise ja Harju-Risti koguduse õpetaja, vend Friedrich Spindler oli Haapsalu Püha Johannese koguduse õpetaja, hiljem fotograaf ja ajalehe Revaler Zeitung toimetaja.
Michael Ogio
pisi|Michael Ogio (2014) Sir Michael Ogio (7. juuli 1942 – 18. veebruar 2017 Port Moresby) oli Paapua Uus-Guinea poliitik, endine erakonna Rahva Demokraatlik Liikumine esimees.
Alates 25. veebruarist 2011 kuni surmani oli ta Paapua Uus-Guinea kindralkuberner, enne seda oli ta alates 20. detsembrist 2010 kindralkuberneri kohusetäitja.
Pantrikuru vangid
"Pantrikuru vangid" (armeenia keeles "Հովազաձորի գերիները") on Vahtang Ananjani seiklusromaan, mille tegevus toimub 1953. aastal Armeenias.
Teosest
"Pantrikuru vangid" ilmus eesti keeles 1957. aastal sarja "Seiklusjutte maalt ja merelt" 16. raamatuna, tõlge oli tehtud venekeelse väljaande põhjal. Raamatu tiraaž oli 30 000 eksemplari. Helisalvestisena ilmus teos CD–l Heliraamatute Kirjastusfondi Helikiri välja antuna 1992. aastal.
Romaan avaldati vene keeles esmakordselt Moskvas 1956. aastal kirjastuse Государственное издательство детской литературы väljaandena.
Armeenia kinostuudios loodi romaani "Pantrikuru vangid" ainetel samanimeline mängufilm, mis linastus 1957. aastal.
Sisukokkuvõte
Aigedzori küla koolilapsed (poisid Ašot, Gagik ja Sarkiss ning tüdruk Šušik) lähevad mägedesse, et külastada kolhoosi karjafarmi ja vaadata šeflusaluseid vasikaid. Samal ajal paigaldatakse karjafarmi seinale postkast kirjavahetuse tagamiseks. Enne tagasiminekut postitab Gagik naljakirja külasse oma vanematele, milles teatab, et sõidab sõpradega Kaug-Itta "elujuurt" otsima, kuna oli eelmisel õhtul lugenud raamatut "Dersu Uzala". Ta on kindel, et jõuab kohale varem kui postitatud kiri.
Tagasiteel kohtuvad nad karjuse poeg Hassoga, kes on laskunud mägedes asuvatelt karjamaadelt orgu, et osta karjustele toiduaineid. Hassoga on kaasas karjuste koer. Ootamatu mõtte ajendil pöörduvad noored rajalt kõrvale, et külastada ilusat Pantrikuru, kuhu viib üle kuristiku kitsas sild. Ašot teab, et kurust on ka teine väljapääs. Enne silla ületamist kaotab Gagik raamatu, mida eelmisel õhtul koos loeti. Peale Pantrikuru läbimist selgub aga, et teine väljapääs on suure varingu tõttu suletud. Noored pöörduvad tuldud teed mööda tagasi, kuid algab lumetorm, mille käigus puruneb olemasolev sild. Jäänud lõksu, asuvad inimesed ja koer Pantrikurus paiknevasse koopasse ajutiselt elama. Puid üle kuristiku langetades üritatakse ehitada uut silda, kuid edutult. Noored peavad nüüd võitlema oma elu eest, sest kaasa võetud vähene toit hakkab lõppema. Lisaks toimub neil ohtlik kohtumine samuti kurusse kinni jäänud pantri ja karuga, kelle eest üritab noori kaitsta koer.
Vana-Lõuna tänav
Vana-Lõuna tänav on tänav Tallinnas Kesklinna linnaosas Veerenni ja Uue Maailma asumis. Vana-Lõuna tänav algab Tatari tänavalt, ristub Herne, Vineeri ja Koidu tänavaga ning lõpeb Pärnu maantee viadukti juures Tehnika tänaval.
Vana-Lõuna tänav on ligikaudu 750 meetri pikkune.
Lutheri vabriku ehitamise käigus kuulusid mööblivabriku tööstushoonete ansamblisse lisaks tööstushoonetele ka vabrikutööliste elamud. Vana-Lõuna tänava vasakkülje ja raudtee vahel asunud seni hõredalt hoonestatud heinamaale rajati rida tööliselamuid, esimesena Vana-Lõuna 13, 15. seejärel, Suurejoonelise arhitektuuriga Lutheri vabriku klubi-rahvamaja (Vana-Lõuna 37), mis ehitati aastatel 1904–1905, olid projekteerinud maailmakuulsad Soome arhitektid Eliel Saarinen, Armas Lindgren ja Herman Gesellius.
1900. aastal ehitati elektrijaam (Vana-Lõuna tänav 4). Pärast Esimest maailmasõda ehitati vabrikutööliste elamud Vana-Lõuna 21, 23 , 25 , 27 (inseneride elamu) , 29 , 31 , 33 , 35. Töötajate elamu Vana-Lõuna tänav 21 on valminud ajastu tuntuimate arhitektide Herbert Johansoni ja Eugen Habermanni spetsiaalselt vabriku jaoks välja töötatud elamu tüüpprojektide järgi. Vana-Lõuna 37 asub endise Lutheri vabriku 1905. aastal valminud töölissöökla-rahvamaja (arhitektid Herman Gesellius, Armas Lindgren, Eliel Saarinen ), mis oli hiljem kasutusel Tallinna Vineeri- ja Mööblikombinaadi klubihoonena. Kuni 1914. aastani tegutses Lutheri vabriku rahvamajas ka näitering. Praegu on selles hoones Pagaripoisid.
Vana-Lõuna 39, endises Lutheri vineerivabriku masinasaalis asub AS Äripäeva toimetuse hoone.
Vana-Lõuna 41 asub 1936. aastal insener Elmar Mõttuse projekteeritud Tallinna trammide trammidepoo. Valmimise ajal oli trammidepoo 49,6 m pikk ja 31,7 m lai ning mahutas 32 trammivagunit, mida oli rohkem, kui oli Tallinnas tol ajal kasutuses. Hoone sai teise maailmasõja ajal kannatada, aga taastati.
Tänava nimed ja ajalugu
1786. aastal on tänava nimena fikseeritud Weg nach Steingalgen (Tee Kivivõlla juurde). 1885. aastal sai tänav nimeks Lõuna tänav (saksa keeles Südstrasse, vene keeles Южная улица). 25. septembril 1959 pandi tänavale eesti revolutsionääri Jaan Sihveri (1879–1918) mälestuseks nimeks Jaan Sihveri tänav. 18. oktoobril 1991 pandi tänavale nimeks Vana-Lõuna tänav.
Eesti NSV Ministrite Nõukogu esimees
Eesti NSV Ministrite Nõukogu esimees oli Eesti NSV Ministrite Nõukogu (lühend ENSV MN) juhtiv isik. Eesti NSV Ministrite Nõukogu eelkäija oli Eesti NSV Rahvakomissaride Nõukogu (lühend ENSV RKN) ja seda juhtis Eesti NSV Rahvakomissaride Nõukogu esimees. Üleminekuajal võeti kasutusele ametinimetus Eesti NSV Valitsuse peaminister.
Morozzo
Morozzo on vald Itaalias Piemonte maakonnas Cuneo provintsis.
Morozzo kõrgus merepinnast on 431 meetrit. Asustus­tihedus on keskmiselt inimest ruutkilomeetri kohta.
Morozzo piirneb järgmiste omavalitsusüksustega: Beinette, Castelletto Stura, Cuneo, Margarita, Mondovì, Montanera, Rocca de' Baldi, Sant'Albano Stura.
David Hawkins
David Ramon Hawkins (3. juuni 1927 Milwaukee, Wisconsin – 19. september 2012 Sedona, Arizona) oli USA psühhiaater ja vaimne õpetaja.
Hawkins töötas New Yorgi osariigis psühhiaatrina ning juhatas suurt psühhiaatriaasutust. Pärast arstitegevusest loobumist 1980 elas ta tagasitõmbunult ning tegeles seitse aastat peamiselt spirituaalsuse ja teadvusega. Aastal 1995 avaldas ta raamatu "Power vs. Force".
Hawkins püüdis edendada inimese spirituaalsust. Tema õpetuse järgi on vaimne kasv kõige sügavam vahend kannatuse leevendamiseks selles maailmas. Hawkinsi järgi elavad inimesed erinevatel teadvuse tasanditel ning võtavad tegelikkust ja tõde vastu vastavalt oma tasandile.
Elukäik
Hawkins kasvas üles Wisconsini osariigis, õppis Wisconsini meditsiinikolledžis psühhiaatriat ja oli teise maailmasõja ajal lühikest aega sapöör.
Kuni 1980. aastani juhatas Hawkins New Yorgi osariigis Manhassetis tollal riigi suurimat psühhiaatriasutust North Nassau Mental Health Center. Enda sõnul elas ta 38-aastaselt läbi äkilise valgustumise. Ta tõmbus seitsmeks aastaks tagasi Arizona osariiki Sedonasse, et end erakuna "vaikuses vaimselt täiustada". Pärast ühiskonda naasmist uuris ta teadvust, pidas ettekandeid ja kirjutas raamatuid. Raamatuga "Power vs. Force" sai ta tuntuks. Seda on tõlgitud 15 keelde ning mitmes riigis oli see bestseller.
Teadvuse tasandite kalibreerimine
Hawkinsi töid läbib kontseptsioon teadvuse tasandite kalibreerimisest, mis põhineb nn rakenduslikul kinesioloogial. Teadvuse tasandeid kalibreeritakse logaritmilisel skaalal vahemikus ühest kuni tuhandeni ning seda rakendatakse nii inimeste, raamatute, õpetuste kui ka organisatsioonide, asutuste ja ettevõtete ning mitmesuguste toodete suhtes, et määratleda nende "tõeväärtust". Tulemuseks on kõikehõlmav "teadvuse kaart", milles igale nähtusele on omistatud kindel arv-väärtus.
Massumõisa oja
Massumõisa oja (ka Muri kraav) on kraav Sakala kõrgustiku idaosas Viljandi maakonnas Viljandi vallas.
Kraavi pikkus on 3,1 km, valgla pindala 4,6 km², langus 22,5 m ja lang 7,26 m/km. Kraav saab alguse 98 m kõrgusel Kassi külas Jaama allikate ligidal ning suubub Raassilla ja Pulleritsu küla piiril 75,5 m kõrgusel vasakult poolt Virastuojasse 6,7 km kaugusel selle suudmest. Jaama allikate vesi voolab kraavide kaudu Massumõisa ojasse. Kraav kuulub Ida-Eesti vesikonda ja Võrtsjärve alamvesikonda.
La Tour CIBC
La Tour CIBC või CIBC Tower on 45-korruseline pilvelõhkuja (187 m), mis asub Kanada provintsi Québeci suurimas linnas Montréalis. Tegu on praegu veel linna kõrguselt viienda ehitisega.
Maahoki 2012. aasta suveolümpiamängudel
Mehed
Eelmiste 2008. aasta Pekingi olümpiamängude kolm paremat meeskonda olid:
Naised
Eelmiste 2008. aasta Pekingi olümpiamängude kolm paremat naiskonda olid:
Oskar Lõvi (ajakirjanik)
Oskar Leopold Lõvi (6. veebruar 1903 Tallinn – 2. september 1942 Sevurallag, Sverdlovski oblast) oli eesti spordiajakirjanik ja poliitik.
Ta lõpetas aastal 1921 Jakob Westholmi Gümnaasiumi ja õppis aastatel 1921–1928 Tartu Ülikooli õigusteaduskonnas (ei lõpetanud).
Osales Vabadussõjas. 1921–1934 Päevalehe toimetuse liige, 1933–1934 Eesti Spordilehe, 1935 Uudislehe, 1935–1936 Olümpialehe ja ajakirja Spordi Magasin toimetaja, ajalehtede Postimees, Vaba Maa, Rahvaleht ja Võitlus ning ajakirja Kaitse Kodu! kaastööline, Riigi Ringhäälingu esimene spordireporter. Ta oli Rahvuskogu (6. valimisringkonnast) ja I Riigivolikogu (6. valimisringkonnast) liige.
Arreteeriti NKVD poolt 1941. Surmaotsus, hukati kinnipidamiskohas Sevurallagi laagris Venemaal.
Tema isa oli Jaan Lõvi ja tütar Maie Kalnin.
Aleksandr Goloborodko
Aleksandr Goloborodko (vene keeles Александр Александрович Голобородько; ukraina keeles Олександр Олександрович Голобородько; sündinud 28. septembril 1938 Dniprodzeržõnskis) on ukraina rahvusest Venemaa näitleja.
1960. aastal lõpetas ta Kiievi Karpenko-Karõi nimelise Teatriinstituudi ja asus tööle Simferopolis asuvasse Krimmi Gorki nimelisse Vene Draamateatrisse. 1971. aastal sai Aleksandr Goloborodkost Kiievi Lesja Ukrainka nimelise Teatri näitleja. 1976. aastal sai temast Moskva Väikese Teatri näitleja. 1985. aastast on Aleksandr Goloborodko Mossoveti-nimelise teatri näitleja.
Alates 1967. aastast on Aleksandr Goloborodko mänginud rohkem kui 70 filmis. Sealhulgas mängis ta 1969. aastal valminud Tallinnfilmi filmis "Viimne reliikvia" Gabrieli. Filmi 50. aastapäeva puhul näitas Eesti Televisioon 2020. aasta märtsis värsket intervjuud Aleksandr Goloborotkoga "Vürst Gabriel. 50 aastat hiljem". Intervjuus kinnitas Goloborodko, et just "Viimne rekliikvia" tegi ta üle Nõukogude Liidu kuulsaks. 2020. aasta seisuga elab ta Moskvas ning näitleb pensionärina ikka veel paljudes lavateostes ja filmides ning vahel esitab ka laule.
Lucas Digne
Lucas Digne (sündinud 20. juulil 1993 Meaux's) on Prantsusmaa jalgpallur, kes mängib vasakkaitsjana Inglismaa Premier League'i klubis Aston Villa ja Prantsusmaa jalgpallikoondises.
Barcelona
2016. aasta suvel liitus Digne Hispaania kõrgliiga klubiga Barcelona.
Oma esimese värava lõi ta Copa del Rey avavoorus Hérculesi vastu, Barcelona võitis 7:0.
2016–17 hooajal tuli ta klubiga Hispaania karika võitjaks, kui Barcelona alistas finaalis Alavési 3:1.
Everton
2018. aasta augustis sõlmis ta Evertoniga viie aasta pikkuse lepingu. 2019. aastal valiti ta Evertoni aasta mängijaks.
Aston Villa
2022. aasta jaanuaris sõlmis ta lepingu Inglismaa kõrgliiga klubiga Aston Villa.
Tartu (suurtükipaat)
Tartu oli 1897 aastal ehitatud Eesti merejõudude Peipsi Laevastiku Divisjoni suurtükipaat. On kandnud ka nimesid Jurjev, Graf Kirchbach, Narova ja Heimatland.
Ajalugu
Jurjev oli Venemaa teedeministeeriumi käsunduslaev Peipsi järvel. Mobiliseeriti 1915. aastal Vene Peipsi flotilli. Sai relvastuseks vaid kuulipildujad ja jäi flotilli staabilaevaks.
1918. aasta talvel langes Jurjev Pihkva lähedal Saksa vägede kätte, nimetati ümber Graf Kirchbachiks ja tegutses järgnevalt kapten Ferdinand Wichmanni juhatusel eestlastest meeskonnaga Saksa vägede käsunduslaevana. Sama aasta novembris Saksa okupatsiooni lõppemisel müüsid sakslased Graf Kirchbachi kaupmees Brockile.
Eesti valitsus ei tunnistanud laeva müüki ja 1. märtsil 1919 võeti see Peipsi Laevastiku Divisjoni. Laev sai nimeks Tartu ja relvastati ühe 47 mm Hotchkissi kahuriga ning ühe 40 mm õhutõrjekahuriga. See oli ilmselt ainuke õhutõrjekahur Peipsi laevastiku divisjonis Vabadussõja päevil. 1919. aasta oktoobris lisati Tartule ka üks 75 mm kahur. Tartu sõjaaegne meeskond oli 29 meest, sellest 3 ohvitseri. Vabadussõja aegseks komandöriks oli mitšman Jaan Usin. Pärast Vabadussõda jäi suurtükipaat Tartu Peipsi laevastiku divisjoni koosseisu. 1931. aastal tehti talle kapitaalremont.
Okupeeritud Eestis võeti Tartu 1940/1941. aasta talvel Leningradis asunud Dzeržinski-nimelise Kõrgema Mereväeinseneride Kooli õppelaevaks. 22. märtsil sai ta nimeks Narova. Saksa-Vene sõja alates relvastati ta kolme 45 mm kahuriga, võeti Peipsi Flotilli ja osales lühiajaliselt sõjategevuses Peipsil. 22. juulil sai Narova Mustvee reidil Saksa õhurünnakust raskelt vigastada ja uputati päev hiljem Omedu jõe suudmes, Mustveest 7 km lõuna pool, oma meeskonna poolt.
1941. aasta septembri lõpul tõsteti laev saksa pioneeride poolt üles ja pärast remonti võeti Heimatlandi nime all kasutusele. 1942. aastal anti laev üle Eesti Omavalitsusele ja sai jällegi Tartuks, aga mitte kauaks. Juba 1943. aasta septembris võeti ta sakslaste poolt tagasi, sai jälle nimeks Heimatland ja teda hakati kasutama 4. suurtükipraamide flotilli transpordilaeva ja ujuvkasarmuna. Kui Punaarmee 1944. aasta augustis Emajõeni jõudis, uputati Heimatland 25. kuupäeval oma meeskonna poolt jõkke; päev hiljem pommitati pooluppunud laeva veel omakorda nNukogude lennuväe poolt.
Pärast sõda lammutati kunagise Eesti suurtükipaadi Tartu vrakk samanimelises linnas.
Balti Venemaa Uurimise Keskus
Balti Venemaa Uurimise Keskus on eraalgatuslik uurimisasutus, mis on 1998. aastal registreeritud osaühinguna Eestis.
Asutuse eesmärk on informeerida Venemaal toimuvast ja anda hinnanguid Venemaal toimuva mõjust Balti regioonile. 2002. aastast on asutuse direktor Vladimir Juškin, varem oli direktor Marko Mihkelson.
Mobil-galerii
pisi|Mart Viljus. Kui on tähtis olla nähtav 1991 ['mobil] galerii (ka Mobil galerii ) oli umbes aastatel 1994–1998 Eestis (ja mujal) tegutsenud kunstirühmitus, mille 1995. aastal asutajate seas oli dotsent Peeter Linnapi juhitud fotokeskuse ümber Eesti Kunstiakadeemia üliõpilasi, ülikooli töötajaid ja isegi teiste ülikoolide teadureid. pisi|Arne Maasik Kopli
Liikmed
Rühmituse peamised eestvedajad olid Marko Laimre ja Piret Räni, liikmete hulka kuulusid näiteks Arne Maasik, Piia Ruber, Killu Sukmit, Mari Laanemets, Kristjan Mändmaa, Kadri Kangilaski, Rene Haljasmäe, Martin Pedanik, Andrus Kõresaar, Margot Kask, Mart Viljus (Tallinna Tehnikaülikool), Lennart Mänd, Anne Daniela Rodgers jt.
Tegevus
pisi|Killu Sukmit. Kultusobjektid 1995 pisi|Piret Räni. Minu isa – näitleja Riho Räni 1995 II Rühmituse näitustööd tegelesid ajaloo- ja arheoloogiaga foucault'likus võtmes. Teosed uurisid 1940. ja 1990. aastate pöördelist ajalugu Eestis, autobiograafiate "väikesi lugusid", mis heitsid valgust ajaloo tumedamatesse ja intiimsematesse soppidesse. Osa teoseid oli metakunstilise iseloomuga – tegu oli kunsti enda uurimisega. Meediumidena kasutati domineerivalt fotograafia vahendeid: suurendusi, slaide, projektsioone jms, videoid, filme, leidesemeid jmt. Rühmitus oli rahvusvahelise kunstiga sünkroonses arengus, see esines Saaremaa biennaalidel (aitas teostada 1995. ja 1997. aasta suurnäitusi) ning Tallinna ja Kuressaare linnaruumides (nt üritused "OUT" 1996 ja 1998). Rühmituse naiskunstnikud esinesid ka omaette näitustega Eesti Rahva Muuseumis jm. Mobil-galerii esimene välisnäitus oli suurem väljapanek Panevėžysi Kunstihoones.
Krauja
Krauja (vanasti ka Hoftenberga) on küla (lielciems) Lätis, Augšdaugava piirkonnas Naujene vallas Daugavpils-Indra raudtee ääres. Asulas asub Hoftenberga mõisa (Klapfiszke) süda. Kraujas asuvad kunsti- ja muusikakool, Naujene spordikeskus ja Naujene raamatukogu. Aastatel 2009–2021 jäi küla Daugavpilsi piirkonda.
Kakaoõli
Kakaoõliks ehk kakaovõiks (Cacao oleum, buthyrum Cacao) nimetatakse hariliku kakaopuu täisküpsenud viljade töötlemise saadusi, mida kasutatakse väga erinevatel eesmärkidel ja valmistusviisidel nii töönduslikult kui ka kodumajapidamises.
Kakaovõid valmistatakse tänapäeval valdavalt tööstuslikult. Selleks kogutakse sobiva valmidusastmega seemned, need fermenteeritakse, eemaldatakse koored ja jahvatatakse väga peeneks pudruks, mida nimetatakse likööriks, edasi kuumutatakse, vajadusel mitu korda, temperatuurini 80–230 °C.
Valminud või on pooltoode. Seda vajatakse toiduainetetööstuses ja kodumajapidamistes.
Võimalikult looduslikus keskkonnas kasvanud ja minimaalselt töödeldud kakaopuu seemnetest saadud kakaoõli suudab sekkuda kehaomase kolesterooli metabolismi, muutes keha elundite ja süsteemide ja geenivõrgustike tööd.
Kakaovõis esinevat aminofüliinisarnast ainet on kasutatud erektsioonihäirete ravis. Kakaovõist valmistatud šokolaadid (milles kakaovõi sisaldus võib ulatuda kuni 99%) sisaldavad alkaloidi teobromiini ja tavaliselt vaid vähesel määral kofeiini, kuid suured annused võivad kaasa tuua samasuguseid sümptomeid nagu röstitud kohvipuu seemnete tarbimine joogina: unetust, ärrituvust, äkilist vererõhu tõusu ja kõrvetisi.
Arvatakse, et biogeensed amiinid võivad põhjustada migreenihooge ning pikaajaline kakaoubade ja kakaovõid sisaldavate toodete tarbimine suurel hulgal võib esile kutsuda sõltuvuse, aga eelkõige siiski söömisharjumuste kaudu.
Väljapressimine
Väljapressimise (inglise keeles blackmailing, extortion) on olukord, kus nõutakse varalise kasu üleandmist ning vastasel juhul ähvardatakse isikut vabaduse kaotuse, vara rikkumise ning hävitamisega, häbistavate andmete avaldamisega või kasutatakse ka vägivalda. Väljapressimine on Eestis karistatav.
Repatrieerimine
Repatrieerimine (< re- + ld. patria kodumaa) on põgenike, sõjavangide jne kodumaale toomine.
Väljapressimine
Riigikohtu lahendis on kohus leidnud, et „väljapressimine on varavastane kuritegu, mille eesmärgiks on võõra vara, varalise õiguse või muu varalise kasu nõudmine isiku poolt, kellel puudub selleks seaduslik õigus“.
Eestis on ka mitu kaasust väljapressimise kohta, mis ilmestavad kõige paremini väljapressimise olemust.
Väljapressimine füüsilises ruumis
2014. aastal võtsid neli noormeest seadusliku aluseta liikumisvabaduse isikult, et teada saada, kuhu on peidetud ühe asjaosalise toast kadunud raha summas umbes 40 000 eurot. Süüdistatavad tungisid kannatanu elukohta ning peksid teda rusikate, jalgade ja terava esemega. Peksmise eesmärk oli saada informatsiooni raha asukoha kohta. Peksmise lõpetamiseks lubas kannatanu süüdistatavatele selle informatsiooni anda. Teel raha asukohta jätkati kannatanu peksmist. Sealt leiti ka osa rahast. Kannatanu kaotas teadvuse. Tänu juhuslikule pealtnägijale, kes märkas, et teadvuseta isikut veetakse majja, kutsuti kiirabi ja politsei ning süüdistatavad võeti kinni.
Teine kaasus väljapressimise kohta leidis aset 2006. aastal. Süüdistatavad kolm noormeest olid kannatanuga Narvas Jäähalli taga. Üks süüdistatavatest lõi kannatanut rusikaga vastu pead ning nõudis 30 000 krooni tasumist. Kannatanu proovis süüdistatavatele selgitada, et tal ei ole sellist raha. Selle peale ähvardas üks süüdistatavatest kannatanu sõiduauto ära võtta. Selle ähvarduse ta ka täide viis, sõites kannatanu autoga sündmuskohalt minema. Samal päeval näidati kannatanule ka auto asukoht ja öeldi, et auto tagastatakse ühel tingimusel. Tingimuseks oli, et kannatanu peab 30 000 krooni väärtuses müüma narkootilist ainet. Kannatanu sellega ei nõustunud. Aasta lõpuks nõuti kannatanult juba 60 000 krooni tasumist. Kannatanut peksti, kuni ta nõustus 60 000 krooni väärtuses narkootilisi aineid müüma. Selle kaasuse tõttu on kohus leidnud, et „väljapressimise korral esitatava nõude sisuks saab olla ka nõudmine, et teine pool võtaks endale varalise kohustuse, teeks tasuta tööd või tööd rahalise nõude heastamiseks“.
Väljapressimist ei ole alati nii lihtne tuvastada. Näiteks tekkis Riigikohtu lahendis numbriga 3-1-1-65-06 vaidlus, kas süüdistatavat saab süüdistada väljapressimises. Nimelt süüdistati teda selles, et lubas kahele isikule saada teavet autode kohta, mis oli nendelt varastatud. Süüdistatav nõudis nendelt selle teabe hankimiseks vajamineva rahasumma, ning kui isikud ei nõustunud seda tegema, ähvardas süüdistatav auto hävitamisega.
Väljapressimise kaasuseid leiab ka varasemast ajast. Nimelt leidis 1995. aastal aset juhtum, kus süüdistatavat süüdistati raha väljapressimises. Kannatanuid ähvardati surmaga, kui nad pöörduvad politsei poole. Kannatanuid peksti ning ähvardati taas tapmisega. Selles kaasuses on kohus öelnud, et „väljapressimine on lõpule viidud nõudmise esitamisega, millega kaasneb ähvardus“. Samuti leidis kohus, et „kuigi väljapressimine on lõpule viidud nõudmisähvardusega, sõltumata sellest, et kas võõras vara, varaline õigus või muu varaline kasu üle anti, võib kuritegelik rünne aga faktiliselt jätkuda ka pärast väljapressimise juriidilist lõppemist tegevuse näol, mille tagajärjel võõras vara tegelikult üle antakse“.
Sexortion
Sexortioni puhul võib küberkurjategija saata välapressimiskirja huupi või kasutada ka ohvri varem lekkinud andmeid ja paroole. Väljapressimiskirjas võidakse teatada, et ohvri arvutis on näiteks nuhkvara ning veebikaameraga on tehtud video sellest, kuidas ohver on külastanud pornograafilise sisuga veebilehti. Ohvril kästakse maksta teatud summa või vastasel juhul jagatakse seda materjali kõikide tema kontaktidega.
Väljapressimiskirja näidis:
This account has been infected! Renew your pswd right away! You probably do not know anything about me and you may be most probably wanting to know why you are getting this e-mail, is it right? I am ahacker who burstyour emailand all devicesnot so long ago. Do not waste your time and make an attempt to get in touch with me or alternatively look for me, it's not possible, since I sent you a letter from YOUR own hacked account. I have created malware to the adult vids (porno) website and suppose that you enjoyed this website to enjoy it (you understand what I want to say). During the time you were watching these "great" vids, your browser started out operating like a RDP (Remote Control) with a keylogger that gave me ability to access your display and web camera. Then, my applicationstoleall information. You put passcodes on the web services you visited, I intercepted them. Needless to say, you could possibly change each of them, or have already modified them. But it really doesn't matter, my malware updates information every time. What I have done? I compiled a reserve copy of the device. Of each file and contact lists. I created a dual-screen videofile. The 1 section demonstrates the film that you were observing (you've got a very good taste, huh...), and the second part reveals the movie from your web camera. What do you have to do? Good, in my view, 1000 USD is basically a fair price for this small riddle. You'll make the payment by bitcoins (if you do not know this, try to find “how to purchase bitcoin” in any search engine). My bitcoin wallet address: 18F7Bg7Ji21krkkGNnUgATbC8sKGUqHcwX (It is cAsE sensitive, so copy and paste it). Important: You have 2 days to send the payment. (I built in an exclusive pixel in this letter, and at this point I understand that you've read through this email). To monitorthe reading of a letterand the activityinside it, I set upa Facebook pixel. Thanks to them. (Everything thatis appliedfor the authorities can helpus.) If I fail to get bitcoins, I shall certainly give your recording to all your contacts, including family members, colleagues, etc?
Väljapressimisjuhtumite kajastamine ajakirjanduses
Väljapressimist kasutatakse ka ajakirjanduses tihti ära. Nimelt pannakse artiklitele suurelt pealkiri „Väljapressimine“, et lugejaid köita ning kutsuda neid lugema. Alati ei pruugi artikli sisu olla juriidilises mõttes väljapressimine, vaid seda sõna kasutatakse lihtsalt tähelepanu võitmiseks ning n-ö klikkide saamiseks.
Ajakirjanduses on tähelepanu pööratud ka Tallinna Sadama juhtumile. Nimelt, ettevõtja Sergei Hadž saatis Juhan Partsile ja Tallinna Sadama juhatusele kirja, kus nõuab 130 000 euro maksmist. Põhjenduseks tõi ettevõtja asjaolu, et ettevõttega sõlmitud lepingud ei vasta seaduses sätestatud tingimustele. Asjaoludest ilmneb, et tegu võib olla väljapressimisega. Olukord leidis aset 2008. aastal, kus Sergei Hadži ettevõte AS Semiramis sõlmis ostu-müügilepingu AS-iga Tallinna Sadam. Lepingu sisuks oli naftaterminali AS-i Scantransi aktsiad. Varem oli AS-i Semiramis ja OÜ Fox Trade vahel nõustamisteenuste leping. Nõustamisteenuste lepinguga olid seotud Nikolai Stelmach ja Liina Tamm ning seetõttu leiab Hadži, et lepingute sõlmimise ja täitmisel leidub õigusvastaseid probleeme. Seetõttu palub ta Tallinna Sadamal tagastada juba ülekantud 130 379,76 eurot. Majandus- ja kommunikatsiooniministeerium leiab, et Tallinna Sadama kohustus on aru saada, kas praegusel juhul on tegu väljapressimisega.
Gravitatsiooniväli
Gravitatsiooniväli ehk raskusjõuväli on jõuväli, mille kaudu toimub gravitatsiooniline vastastikmõju kõigi kehade vahel. Newtoni gravitatsiooniteoorias kirjeldab gravitatsioonivälja potentsiaal, mis rahuldab Poissoni võrrandit.
Gravitatsiooniväli klassikalises mehaanikas
Gravitatsiooniväli kirjeldab massiühikule mõjuvat jõudu. Gravitatsiooniväli on ühtlasi vektorväli, mis tähendab, et selle kirjeldamiseks tuleb määrata nii välja tugevus kui ka suund. Need leitakse Newtoni gravitatsiooniseadusest, mis ütleb, et punktosake massiga M tekitab gravitatsioonivälja g, mis on võrdeline osakese massiga M ning pöördvõrdeline kaugusega punktmassist ja mis on suunatud punktmassi suunas.
Gravitatsiooniväli allub superpositsiooniprintsiibile, mille järgi on mitme punktmassi tekitatud väli võrdne iga üksiku punktmassi tekitatud välja summaga. Viimane asjaolu lubab leida suvalise massijaotusega objektide gravitatsioonivälja. Gravitatsioonivälja igas ruumipunktis saab rääkida gravitatsioonilisest potentsiaalist Φ ehk gravitatsioonivälja potentsiaalsest energiast massiühiku kohta. Gravitatsiooniväli on konservatiivne väli: massi ühest punktist teise viimiseks tehtav töö oleneb ainult potentsiaalide vahest, mitte aga massi liikumise teekonnast.
Punktmassi gravitatsioonivälja parameetrid
Punktmassil M on gravitatsiooniline potentsiaal
kus \mathbf{F} on kehale massiga m mõjuv gravitatsioonijõud, G on gravitatsioonikonstant, \mathbf{R} on keha kohavektor, on R-suunaline ühikvektor ja ∇ on nabla-operaator.
Need valemid kehtivad ka sfäärsümmeetriliste kehade korral ja teatud ligikaudsusega mistahes kujuga kehade korral, kui kehade vahekaugus r on mitme suurusjärgu võrra suurem keha mõõtmetest.
Sellises väljas olevale proovimassile m mõjub jõud
Mistahes kujuga massi võib teatud lähenduses esitada punktlaengute kogumina ja arvutada väljatugevuse punktlaengute summana:
kus on punktmassi m_i kohavektor.
Gravitatsioonivälja tugevust mõõdetakse njuutonites kilogrammi kohta (N/kg).
Gravitatsiooniväli suvalise massijaotuse puhul
Keha, mille massijaotus on ρ, tekitab gravitatsioonivälja, mille saab määrata võrrandeist
Siin on esitatud nii Gaussi seadus kui ka Poissoni võrrand gravitatsioonivälja jaoks. Newtoni ja Carl Friedrich Gaussi seadused on matemaatiliselt samaväärsed ja seotud Gaussi teoreemi kaudu.
Gravitatsioon üldrelatiivsusteoorias
Üldrelatiivsusteooria võrrandid ei kirjelda gravitatsiooni jõuväljana, vaid kui geomeetrilist efekti, mis on tingitud aegruumi kõverdumisest. Aegruumi geomeetriat kirjeldab meetriline tensor \mathbf{G}, mille saab määrata Einsteini võrrandist:
Bad Gastein
Bad Gastein ([baːt ɡasˈtaɪn]; varem Badgastein; lõunabaieri: Bod Goschdei) on vald (Gemeinde) Austria Salzburgi liidumaa Sankt Johann im Pongau ringkonnas. Asudes maalilises paigas Kõrg-Tauerni mäestiku kõrgorus, on see tuntud Gasteini kose ja paljude Belle Époque hotellihoonete poolest.
thumb|left|Vaade ülemisse Gasteini orgu
Gravitatsiooniväli
Gravitatsioon üldrelatiivsusteoorias
Enamik teadlasi usub, et gravitatsiooniväli ja selle gravitatsioonilained on Albert Einsteini üldrelatiivsuse võrrandite üldised tõlgendused.
Viited
Gravitation
Maakuli degeneratsioon
paremal|raamita|Inimse silma ehitus Maakuli degeneratsioon ehk kollatähni kärbumine (lühend AMD; inglise keeles age-related macular degeneration) on silmahaigus, mille korral kahjustub ainevahetus võrkkesta maakulis ehk kõige teravamal nägemisalal. Haiguse esialgseks sümptomiks on udune nägemine kaugele ja lähedale ning haigus võib lõppeda keskse nägemise kaotusega.
Kollatähni kärbumine ei põhjusta täielikku pimedaks jäämist, kahjustamata võrkkesta osad tagavad külgnägemise. Haigus on enamasti seotud vananemisega, kuid mõned vormid võivad avalduda ka varasemas eas.
Sümptomid
pisi|Terve nägemine Maakuli degeneratsiooni esmaseks sümptomiks on sageli udune nägemine kaugele ja lähedale. Kui kahjustunud on kollatähni fovea ehk keskpunkt ja selle vahetu lähedus, väheneb nägemistäpsus ning lugemine muutub raskeks või võimatuks. Kogu maakuli kahjustuse korral kaob keskne nägemine. Vaadatavas suunas nägemisvälja keskel võib esineda suur tuhm laik. Üheks haiguse tunnuseks võib olla moondunud nägemine ehk metamorfoos, sel juhul sirged jooned näivad lainelised ning tähed on väändunud.
Põhjus ja riskitegurid
pisi|Nii näeb sama pilti hilises vormis maakuli degeneratsiooni põdev inimene Enamasti on haigus seotud vananemisega ja algab pärast 50. eluaastat. Maakuli degeneratsiooni korral on leitud mitmeid seoseid pärilikkusega. Haiguse avaldumisel loevad nii geneetilised tegurid kui ka keskkonna mõju.
Vormid
Eristatakse kuiva ja märga vormi ning haiguse arengustaadiumi järgi varajast ja hilist vormi.
Varajane vorm
Varajase vormi korral tavaliselt patsiendil kaebusi ei esine ning nägemisteravus ei halvene. Oftalmoskoopia ja optilise koherentse tomograafia (OKT) uuringutega võib kollatähnil näha druuse. Rohkearvuliste suurte druuside esinemine soodustab haiguse edasist arengut, väikeste druuside korral ei pruugi haigus hiliseks vormiks areneda.
Hiline vorm
Hilise vormi korral esineb nägemisteravuse märgatav vähenemine. Inimesel võib olla raskusi lähedale vaatamise ja lugemisega. Hilises staadiumis eristatakse märga ja kuiva vormi.
Maakuli degeneratsiooni kuiv vorm
85 protsendil kõikidest patsientidest esineb kollatähni kärbumine kuiva vormina. Võrkkesta kogunevad ainevahetuse jäägid (druusid) ja kahjustub pigmentepiteel. Sel juhul muutub maakul õhemaks ega tööta enam nii nagu varem. Kaob detailne nägemine. Kuiva vormi korral kaob nägemistäpsus aastate jooksul järk-järgult. 10% juhtudest kuiv vorm progresseerub märjaks vormiks.
Maakuli degneratsiooni märg vorm
15 protsendil patsientidest esineb haigus märja vormina. Sel juhul on kollatähni kahjustus suurem. Mittetäiuslikud veresooned ehk subretinaalsed neovaasadid ehk võrkkesta alused uudisveresooned kasvavad reetina alla ning tõstavad seda üles, selle tulemusena halveneb nägemine. Võrkkesta alused uudisveresooned on patoloogilised ning tekib turse, võivad tekkida verevalumid. See haiguse vorm võib tekkida nii ühte kui ka mõlemasse silma. Märja vormi korral võib reetina paistetus, vedelikupeetus ja verejooks kahjustada võrkkesta funktsiooni lühikese aja jooksul. Nägemistäpsus võib väheneda kiiresti, kuid võib ka järk-järgult paraneda, kui vedelik ja veri eemaldatakse.
Geneetika
Inimesed, kelle sugulastel on diagnoositud maakuli degeneratsioon, on suurem risk haigestuda. Ei ole leitud kindlat päritavusmustrit, aga 15–20 protsendil haigetest on vähemalt üks lähisugulane (õde, vend või vanem) sama diagnoosiga. Praeguseks on identifitseeritud ligikaudu 20 geeni, mis osalevad haiguse kujunemisel ja arvatavasti on geneetilisi tegureid rohkem. Viis olulisemat geeni, mis on seotud haiguse arenguga on CFH, ARMS2, HTRA1, CFB ja C2. Maakuli degeneratsiooni riski suurendavad mutatsioonide või polümorfismide esinemine geenides: CFH, ARMS2, HTRA1. Maakuli degeneratsiooni arengut võivad pidurdada muutused geenides: CFB, C2.
Bad Gastein
Bad Gastein asub ajaloolises Pongau piirkonnas; pindalaga umbes 171 km² on see suurim vald Sankt Johann im Pongau ringkonnas. See laiub piki ülemist Gasteini orgu Gastein Ache oja kallastel, mis on Salzachi jõe parempoolne lisajõgi. Org eraldab Kõrg-Tauerni Ankogeli rühma (idas) Goldbergi rühmast (läänes).
Linnakeskus asub Gasteini kosel, umbes 1000 m kõrgusel merepinnast. Seda iseloomustavad järskudele nõlvadele püstitatud arvukad ajaloolised mitmekorruselised hotellihooned.
Vallaosad on Badgastein, Böckstein ja Remsach. Valla lõunaosa kuulub Kõrg-Tauerni rahvusparki.
Transport
Gasteini orgu pääseb Tauerni raudteelt, mis on suur raudtee, mis kulgeb Schwarzach-Sankt Veitist (põhjas) üle Alpide peaaheliku läbi Tauerni raudteetunneli Spittal an der Drausse Kärnteni liidumaal (lõunas). Sagedased EuroCity ja InterCity rongid käivad piki seda marsruuti, ühendades Bad Gasteini ühel ringil paljude Austria linnadega, nagu Viin, Linz, Salzburg ja Graz.
B167 Gasteiner Straße maantee läheb samuti otse läbi Gasteini oru. Liiklus Lendi põhjapoolsest hargnemiskohast Salzachi orus möödub enne Bad Gasteini keskusse jõudmist madalamatest Dorfgasteini ja Bad Hofgasteini omavalitsustest. Kuid oru tipus Böcksteinis nõuab edasiminek lõunasse Mallnitzisse Kärntenis autode paigutamist süstikrongile (Autoverladung) lühikeseks reisiks läbi Tauerni tunneli.
Spaa ja teraapia
thumb|Grand Hotel del' Europe
Maakuli degeneratsioon
Diagnoosimine ja ravivõimalused
Kollatähni uurimiseks kasutatakse spetsiaalset pilulampmikroskoopi. Silmaava laiendatakse silmatilkadega. Kahjustunud kollatähni ja subretinaalseid neovaasade saab jäädvustada silmapõhja fotona, võrkkesta tomograafiga (OCT) ja fluorestsiinangiograafia uuringuga. pisi|Pildil on näha maakuli degeneratsiooni tekitatud kahjustused silmas ja druusid Maakuli degeneratsiooni kuivale vormile pole ei konservatiivset ega kirurgilist ravi. Haiguse arengut saab aeglustada spetsiaalsete silmapõhja vitamiinidega. Märja vormi korral peatatakse haiguse areng silmasisese süstiga. Klaaskehasse süstitakse anti-VEGF ravimeid ehk veresoone siseseina kasvufaktori vastaseid ravimeid. Nägemise säilimise võimalus on suurem, kui haigus avastatakse varases staadiumis.
Bad Gastein
Spaa ja teraapia
Nimi "Bad" tähendab spaad, peegeldades linna ajalugu tervisekuurordina. Kohalik Heilstolleni (tervisetunnel) kuum allikavesi tõi linnale varajase kuulsuse. Paracelsus (1493–1541) uuris allikavett selle saladuste avastamiseks. Marie Curie (1867–1934) ja Heinrich Mache (1876–1954) aitasid avastada, et see sisaldas radooni, ja pärast seda hakati linnas praktiseerima radooniteraapiat.
Radooni inhalatsiooniteraapia Gasteiner Heilstollenis algas hõbedakaevurite anekdootlike kogemuste täiendava uurimise tulemusena, kes märkasid erinevate haiguste, sealhulgas artriidi, sümptomite paranemist. Eriti liigesejäikusliku lülipõletiku (tuntud ka kui Behterevi tõbi) ravimisel Heilstollenis nähti positiivseid tulemusi. Siiski on väga vähe empiirilisi tõendeid radooni sissehingamise kasulikkuse kohta. Näiteks üks vähestest uuringutest, millega testiti anküloseeriva spondüliidi raviprotseduuride efektiivsust, ei leidnud statistiliselt olulist erinevust rühma vahel, kes veetis kolm nädalat Bad Gasteinis, ja rühmas, kes veetis kolm nädalat teises spaas ilma radooni inhalatsiooniteraapiata.
Maakuli degeneratsioon
Epidemioloogia
Maailmas on 30–50 miljonit inimest, kellel on diagnoositud mõni maakuli degeneratsiooni vorm. Suurim risk haigestuda on valge rassi esindajatel, väikseim afroameeriklastel. Üle 65-aastastest esineb Eestis maakuli degeneratsiooni mõni vorm 120 000 inimesel. Kaugele arenenud haigusevorm on diagnoositud 7600 inimesel ja enam kui 3200 inimesel on haigusest põhjustatud raske mõlema silma nägemishäire. 55–64-aastatel on kollatähni kärbumise esinemissagedus 14%, 65–74-aastastel 20% ning 75-aastastel ja vanematel 37%. Mõnevõrra suurem risk haigestuda on naistel.
Bad Gastein
Spaa ja teraapia
thumb|Gasteini kosk
Ajalugu
Kauge oru asustasid Baieri talupojad 9. sajandil; põllunimed kõige kõrgemates lõunaosades tähistavad ka karantaanide (slaavi) kolonisatsiooni. Gasteini on esmamainitud kui Gastuna 963. aasta dokumendis, kui ala kuulus Saksa Baieri hõimuhertsogkonnale. See oli algselt alpi põllumajanduse ja kullakaevandamise piirkond ning iidse kaubatee koht, mis ületas Kesk-Ida-Alpide peaaheliku. 1297. aastal müüsid hertsog Otto III ja tema vend Stephan I, mõlemad suurtes võlgades, selle Salzburgi vürstlikele peapiiskoppidele. Juba umbes 1230. aastal viitas minnesinger Neidhart von Reuental oma keskülemsaksakeelses luuletuses "Die Graserin in der Gastein" kuumaveeallikatele; spaad on külastanud nii Habsburgist keiser Friedrich III kui ka renessansiajastu arst Paracelsus.
Maakuli degeneratsioon
Charles Bonnet' sündroom
Charles Bonnet' sündroom, nimetatakse ka visuaalsed hallutsinatsioonid, on tavaline kõrvaltoime maakuli degeneratsiooni põdevatel patsientidel. Sündroom esineb tihti inimestel, kelle nägemine on kahjustunud ja see ei ole seotud ühegi vaimse haigusega. Selle tagajärjel näevad inimesed asju, mida tegelikult nägemisväljas ei ole. Patsiendid võivad näha tavalisi kujundeid, mustreid, värve, aga ka detailsed pilte loomadest, inimestest, ehitistest, maastikust või muud sellist. Mõnikord hallutsinatsioonid sobivad loogiliselt vaatevälja. Charles Bonnet' sündroomi korral püüab aju täita tühimiku nägemisväljas, luues ise visuaalseid pilte.
Bad Gastein
Ajalugu
Helilooja Franz Schubert lõi Bad Gasteinis oma klaverisonaadi D-duur ja kunagi arvati, et ta visandas 1825. aasta augustis ja septembris seal viibise ajal Gmunden-Gasteini sümfoonia. Kuigi viimase kohta pole ilmselt ühtegi partituuri säilinud, on seda sageli identifitseeritud 9. sümfooniaga.
Massiturismile andis tõuke Tauerni raudteejaama avamine 1905. aastal. 1960. aastatel kaotas kuurort oma senise populaarsuse ja paljud endised hotellid seisavad tühjalt. Viimase paari aasta jooksul renoveeris Bad Gastein oma Felsentherme ja kongressikeskuse.
Huviväärsused
thumb|Katoliiklik kihelkonnakirik
Traditsioonid
Bad Gasteinil on elujõulised paganlikud traditsioonid, millest osa on üle võetud roomakatoliku traditsioonidesse. Üks näide eelkristlikest Alpi traditsioonidest on Krampus, mis on nüüd vastu võetud Püha Nikolause üheks kaaslaseks.
Sport
thumb|Vaade oru suusanõlvadelt, paremas alanurgas Bad Hofgastein
Veeprotseduuride kõrval on linn populaarne talispordialade harrastamiseks. Bad Gastein korraldas 1958. aasta maailmameistrivõistlused mäesuusatamises ning on regulaarselt lumelauasõidu maailmakarika toimumiskoht. Bad Gasteini ja Bad Hofgasteini suusakuurordid on osa suuremast Ski Amadé võrgustikust, see sisaldab mõõdukat kuni head suusatamist/lumelauasõitu, rohkete tool- ja gondeltõstukitega. Paljud nõlvadel asuvad rajatised pakuvad sooja, toitu ja kangeid jooke.
2007. aastast toimub linnas iga-aastane rahvusvaheline Gastein Ladies tenniseturniir, mis meelitab kohale tippmängijaid, näiteks on seal enne tipptennisistikarjääri lõpetamist osalenud Julia Görges.
Tuntud inimesi
thumb|120px|Franz Schubert
Oleksandr Kossõnskõi
Oleksandr Kossõnskõi (ukraina keeles Олександр Юрійович Косинський; sündinud 26. jaanuaril 1978 Rava-Ruskas) on Ukraina sõjaväelane.